**Iubiți și nu lăsați să treacă clipa**

*Dorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și clipa trece, trece ca nebuna,

Iubirea trece ca un vânt hoinar,

Iar amintirea pentru totdeauna,

E dor și vis pe-al timpului altar!

Iubiți și nu lăsați să moară clipa,

Căci viața este atât de scurtă,

De ce să luăm de mână frica?

De ce să regretăm ziua pierdută?

Precum o floare trec anii tinereții

Se duc în zbor fără a reveni...

Iar noi ajunși la ceasul bătrâneții,

Am face-orice să mai putem iubi!

Am face orice pentru o clipa doar

În care să avem o nouă șansă,

Dar șansele s-au dus, e în zadar

Și timpul mai închide o fereastră!

Dorina Omota

14.03.2015